1. RAZRED – NASTAVA NA DALJINU

SRIJEDA 25.3.2020. – Zadatke pošalji u Yammer grupu 1. razred. Vrijeme za izvršenje zadataka je SRIJEDA 25.3.2020. do 20 h. Sve uslikaj i pošalji u privatnu poštu (PRIVATE MESSAGE) Yammer grupe ili učiteljici na viber osobno (ne u grupu).

1. HRVATSKI JEZIK

* **Zadatak:** Pročitaj pjesmu iz čitančice na 37. stranici.

Objasni si uz pomoć roditelja nepoznate riječi.

Pjesmu pročitaj još jednom.

Zapis u pisanku:

* DOMAĆI RAD - NASTAVA NA DALJINU

25.3.2020.

VISIBABE

NAPISAO: IVO KOZARČANIN


VISIBABE SU VJESNICI PROLJEĆA.

Kada si prepisao naslov, ime autora pjesme i rečenicu, zapiši u pisanku **odgovore** na sljedeća pitanja:

1. *O čemu pjesma govori?*
2. *Što je naraslo uz potok?*
3. *Zašto pjesnik uspoređuje visibabe sa zvonom?*
4. *Gdje su nikle visibabe?*

Ispod odgovora nacrtaj sličicu iz čitančice.

Uslikaj i pošalji.

**Za one koji žele mogu se kratko informirati:**

1. MATEMATIKA

**Zadatak:** Ponovno prouči prezentaciju i prisjeti se naučenog sadržaja.

* Riješi zadatke iz udžbenika na 49. stranici i zadatke iz zbirke na 89. stranici.

Učenici koji mogu i žele neka riješe zbirku zadataka na stranici 90. 😊

1. TJELESNA I ZDRAVSTVENA KULTURA

* **Zadatak:** Vježbaj uz videozapis koji se nalazi na sljedećoj poveznici: <https://www.youtube.com/watch?v=oc4QS2USKmk>

**PUZANJE I PROVLAČENJE NA RAZLIČITE NAČINE**

* Nakon što se dobro razgibaš:

1. Razmakni stolice od kuhinjskog stola da se ne ozlijediš.
2. Provuci se ispod stola.
3. Provuci se unatrag ispod stola i dopuži do svoga starta / početka.
4. Zamoli dva člana obitelji (mama, tata, sestra, brat…) da se tri koraka udalje jedan od drugoga. Neka rašire noge.
5. Provuci se kroz noge jednog člana obitelji, puži do drugoga i njemu se provuci kroz noge.
6. Sada to isto ponovi ali unatrag.

**HODANJA I TRČANJA UZ GLAZBENU PRATNJU**

Kod ovih se zadataka prisjeti tjelesnog u dvorani (određivanje tempa pomoću bubnja, pomoću lopte, pomoću pljeskanja…) 😊

* Pusti svoju omiljenu pjesmu i prati njezin tempo odnosno prati kada je pjesma polagana, brza ili umjerena.
* Kada je tempo pjesme brz trči u mjestu najbrže što možeš.
* Kada je tempo pjesme umjeren hodaj umjerenim korakom (ni brzo ni polagano) po sobi u kojoj se nalaziš.
* Kada je tempo pjesme polagan uspori i hodaj najsporije što možeš.

1. **DOPUNSKA NASTAVA – RJEŠAVAJU SAMO UČENICI KOJI IDU NA DOPUNSKU NASTAVU**

**Zadatak:** U bilježnicu iz matematike riješi priložene zadatke.

Prvo u bilježnicu zapiši:

DOMAĆI RAD – NASTAVA NA DALJINU

25.3.2020.

DOPUNSKA NASTAVA

Nakon što zapišeš, rješavaj zadatke.

